**მასწავლებლის მომზადების საგანმანათლებლო პროგრამაზე მისაღები გამოცდის თემატიკა**

ბათუმის შოთა რუსთაველის სახელმწიფო უნივერსიტეტში მასწავლებლის მომზადების საგანმანათლებლო პროგრამაზე მისაღები გამოცდა ჩატარდება წერითი ფორმით, მაქსიმალური შეფასება 100 ქულა. საგამოცდო ბილეთი მოიცავს შემდეგ დავალებებს:

-ესე-20 ქულა;

-სამოტივაციო წერილი-20 ქულა;

-სარეკომენდაციო წერილის მომზადება-10 ქულა;

-10 პედაგოგიური სიტუაციის/შემთხვევის/ინვარიანტის ანალიზი (თითოეული ფასდება 5 ქულით). სულ 50 ქულა.

გამოცდისათვის გათვალისწინებულია 2 საათი და 30 წუთი

**ესე და სამოტივაციო წერილი ფასდება შემდეგი კრიტერიუმების მიხედვით:**

-ძირითადი იდეის ჩამოყალიბება- 0-5 ქულა

-საკითხის ზოგადი ცოდნა, ორიგინალური ხედვა და თანმიმდევრული მსჯელობა- 0-5 ქულა;

-ლოგიკური დასკვნების გამოტანა-0-3 ქულა;

-საკუთარი მოსაზრებების არგუმენტირებული და ფაქტობრივი გამყარება-0-4 ქულა;

-წერის კულტურა (ორთოგრაფია, პუნქტუაცია, ლექსიკური მარაგი)-0-3 ქულა

**(ნაშრომი არ გასწორდება თუ თქვენი მსჯელობა შემოიფარგლება 5-6 წინადადებით)**

**რეკომენდაცია ფასდება შემდეგი კრიტერიუმებით:**

-საკითხის ცოდნა- 0-3 ქულა

-საკუთარი მოსაზრებების არგუმენტირებული ჩამოყალიბება- 0-4 ქულა

-წერის კულტურა (ორთოგრაფია, პუნქტუაცია, ლექსიკური მარაგი)- 0-3 ქულა

**პედაგოგიური სიტუაცია ფასდება შემდეგი კრიტერიუმებით:**

- პრობლემის იდენტიფიცირება და გამოვლენილი პრობლემის ანალიზი - 1 ქულა;

- პრობლემის გადაჭრის ოპტიმალური ვარიანტის შერჩევა/რეკომენდაციის ჩამოყალიბება-2 ქულა;

- პრობლემის გადაჭრის გზების არგუმენტირებული დასაბუთება -1 ქულა;

- წერის კულტურა-1 ქულა

**გისურვებთ წარმატებებს!**

**ლიტერატურა:**

1. **საქართველოს კანონი ზოგადი განათლების შესახებ, თბილისი 2005 წ;**
2. **მასწავლებლის ეთიკის კოდექსი, თბილისი 2010 წ;**
3. **მასწავლებლის პროფესიული სტანდარტი, 2008 წ.**